Nger imirn zulnin s tadhfi n tzmi, aghd tmmghi, tg tawwargit tawraght, ar tssnfal initn i tghrma n udm inu, tklu imudal n unnli inu, tsmmghi laz n tayri, mmnsgh s rs, tsmmghi tizi nw, tsmmghi tazdught inu, trz iwtta n imirn n tlalit ns.Tzuzzr tifiras nsn, tffer iskkiln n talla nw, tsku tanwalin g igidar n unghubu, tagwl gisnt tighwmas n igider n Ounamir d yat tzrurt tac-hbunt, ari yyi ttara turarin n usdlfu, tsshsu yyi qac qac… tals iyyi s ugerdh ns I tlalayt n idmarn ns, thbu flli timnirin n tmdhlt n Marur ger uffan ns, ar zrragh inaghan… tamlla n tajjigt fllak a Marur. llasn igidar n unghubu a tajjigt n unghubu, …ar itthar w-afar n jaj inu, dat n inzarn n unbdu ns, ar slmacgh taghart n itran inu, s waskarn n ughiluf, d w-askarn n Marur immutn ger uffan n tmirit inu, timnghit n Marur. gawrgh, g igidar n unghubu, ar smaraygh ighasan n tmktit s igidi n imal n tayri… gegh am lhzzan g ifri n tzilla, ar ssnwagh tizilla s usrghu n ukwttay, tad inwan, tad izlfn, tad ijdrn, ciccigh tnt i tayri tamalazt ger ifassn ns, tg tmirit inu, taguri tawlawalt g umawal n usmmgru… idder ujrubbj inu tafsut n izri ns, gawrn imula n unufl inu, saggwmn umiyn n Unamir d Rumyu d imarayn id war tamagit, gernt tallasin n unufl gnt asddul f uzmummg n tmirit inu, tettr taguri s tutlayt ns igrsn, gnt twinas ns allas n tallasin, tfss, ig ufssa ns azwag … amuddu s war adghar … g umuddu ns, tiwwl inzgam inu, tssfugl timyura ns, gegh imsswi n inagan n tmghra ns… igi fad tazult, ar ttirirgh… ssfuglgh assagh n tmirit inu… zmmzdagh askkil ns amzwaru g isni n twwargit inu… gegh amghar s yan uskkil . Z . amugh I wefra, … ar frrugh I tqbilin … frugh arraten… timyurin n tmirit inu qqennt, gant amzruy, amzruy ittyuran g imirn zulnin s tadhfi n tzmi… g ugens n umzruy ns agh tiwwl inzgam inu…taru disn iskwla n Tanirt d Julyit.
Zehra, Tajjigt n yan w-ul: timnghit n Marur.
Comments
-
AYYUZ NEK TFULKI TAGHARAST NEK GH TIRRA NTULLIST
AYYUZ NEK
-
ayuznk awma tanmirte nk fmayad liyakhd torit
-
Ayyuz nk a mass f tallast ad nk bahra ifulkin..
ayyuz.
-
ayyuz mass, tiguriwin n tmdyazt ittyaran s tullist!
-
tanmmirt nk awma, hat tssusmakh bahra tllist ad nk
nssitim ak annaz ighudan g tgharast ad.
ayyuz ayyuuz ayyuuuz awma
s dat
kab_Latn kab_Latn eng_Latn unk kab_Latn kab_Latn unk taq_Latn unk kab_Latn hau_Latn unk kab_Latn unk kab_Latn taq_Latn hau_Latn taq_Latn